Sag anlagt den 18. marts 2023 – VK mod Kommissionen
(Sag T-148/23)
Processprog: italiensk
Parter
Sagsøger: VK (ved advokat M. Velardo)
Sagsøgt: Europa-Kommissionen
Sagsøgerens påstande
Afgørelsen om afslag på ansøgningen om overførsel af pensionsrettigheder i henhold til artikel 11, stk. 2 og 3, i bilag VIII til vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, truffet af Kontoret for Forvaltning og Fastsættelse af Individuelle Rettigheder PMO/2 Pensioner den 12. maj 2022 (ref. nr. PMO 2, TFT IN, 3426594500), annulleres.
Kontraktindgåelsesmyndighedens afgørelse af 9. december 2022, hvorved der blev givet afslag på klage (nr. R/373/22) over afgørelsen af 12. maj 2022, indgivet i henhold til artikel 90, stk. 2, i vedtægten for tjenestemænd i Den Europæiske Union og ansættelsesvilkårene for de øvrige ansatte i Den Europæiske Union, annulleres.
Søgsmålsgrunde og væsentligste argumenter
Til støtte for søgsmålet har sagsøgeren fremsat to anbringender.
Første anbringende om tilsidesættelse af retsregler, for så vidt som de almindelige gennemførelsesbestemmelser til vedtægtens artikel 77, stk. 1, ikke overholder de grænser, der er fastsat i denne artikel. Sagsøgeren har rejst en ulovlighedsindsigelse i henhold til artikel 277 TEUF vedrørende de nævnte gennemførelsesbestemmelser, idet de er i strid med den trinhøjere retsregel.
Andet anbringende om en retlig fejl ved fortolkningen af begrebet force majeure og af de finansielle bestemmelser, for så vidt som begrebet force majeure ikke er en maksime for fortolkning af loven, men et udefra virkende element, som forhindrer anvendelse af visse bestemmelser om fortabelse af muligheden for at udøve en ret.
____________